stanford-oval/wikipedia huggingface dataset:
Kansalaisdemokraattinen puolue
Historia

Puolue perustettiin helmikuussa 1991 Kansalaisfoorumin hajoamisen myötä. Kansalaisdemokraattisen puolueen (ODS) perustamiskokous järjestettiin saman vuoden huhtikuussa, jolloin sen johtoon nousi silloinen valtiovarainministeri Václav Klaus. Vuoden 1992 parlamenttivaalien jälkeen ODS muodosti oikeistolaisen hallituskoalition ja Klausista tuli pääministeri. Hallitus jatkoi myös vuoden 1996 vaalien jälkeen samalla kokoonpanolla, mutta huomattavasti heikentyneenä kärsittyään vaalitappion. Puolueen rahoitukseen liittyvät kiistat puhkesivat ODS:n sisällä vuoden 1997 lopulla, mikä johti lopulta hallituksen kaatumiseen. ODS hajosi, kun osa puolueen johtohenkilöistä muodosti uuden Vapausliitto-puolueen. Kesäkuun 1998 vaaleissa ODS sai toiseksi eniten paikkoja edustajainhuoneeseen ja puolue sopi tukevansa ns. "oppositiosopimuksessa" Sosiaalidemokraattisen puolueen vähemmistöhallitusta.
Vuoden 2002 vaaleissa ODS kärsi vaalitappion, jonka taustalla vaikuttivat oppositiosopimus sosiaalidemokraattien kanssa, mutta arvioiden mukaan osin myös tšekkien negatiivisen EU-suhtautumisen väärinkäyttö. Kasvavasta EU-skeptisismistä huolimatta ODS antoi tukensa Tšekin jäsenyydelle Euroopan unionissa ja kansanäänestyksessä oli sen puolella. Klaus siirtyi syrjään puolueen johdosta marraskuussa 2002, ja maltillisena pidetty Mirek Topolánek valittiin hänen seuraajakseen. Topolánekin valinta ei kuitenkaan tuonut suuria muutoksia puolueen ideologiaan.
ODS voitti vuoden 2006 vaalit ja muodosti keskusta-oikeistolaisen hallituksen yhdessä kristillisdemokraattien (KDU-ČSL) ja vihreiden kanssa. Käytännön hallitustyöskentely lievensi puolueen euroskeptisiä kantoja, mutta neuvottelut Lissabonin sopimuksesta johtivat jälleen sisäisiin kiistoihin presidentiksi valitun Václav Klausin seuraajien ja pääministeri Topolánekin maltillisen ryhmittymän kesken. Viimeistään Tšekin EU-puheenjohtajuuskaudella 2009 tapahtunut kehitys johti Klausin eroamiseen puolueesta joulukuussa 2008.
Ideologia

Kansalaisdemokraattinen puolue pohjautui pitkään sen johtajan Václav Klausin ympärille, joka on ollut ristiriitoja herättävä hahmo Tšekin politiikassa. Ekonomistina Klaus oli talousliberalismin vankka kannattaja ja nosti monesti Margaret Thatcherin roolimallikseen. ODS oli taustavaikuttajana monissa 1990-luvun talousuudistuksissa Tšekin siirtyessä markkinatalouteen. Perinteisesti Kansalaisdemokraattinen puolue on ollut myönteinen Tšekin EU-jäsenyydelle, mutta suhtautunut kielteisesti syvempään integraatioon. Puolustuspolitiikassa puolue on korostanut transatlanttisia suhteita.
Vaalihistoria > Edustajainhuoneen vaalit

| Vuosi | Ääniä | % | Paikkoja | Lähde |
| --- | --- | --- | --- | --- |
| 1996 | 1 794 560 | 29,61 | 68 / 200  |  |
| 1998 | 1 656 011 | 27,74 | 63 / 200  |  |
| 2002 | 1 166 975 | 24,47 | 58 / 200  |  |
| 2006 | 1 892 475 | 35,38 | 81 / 200  |  |
| 2010 | 1 057 792 | 20,22 | 53 / 200  |  |
| 2013 | 384 174 | 7,72 | 16 / 200  |  |
| 2017 | 572 962 | 11,32 | 25 / 200  |  |
| 2021* |  | 17,00 | 34 / 200  |  |
*Mukana Yhdessä-vaaliliitossa
Aiheesta muualla

Wikimedia Commonsissa on kuvia tai muita tiedostoja aiheesta .
Kansalaisdemokraattinen puolue (tšekiksi)
Karadžić

Karadžić on eteläslaavilainen sukunimi, ja se on käytössä muun muassa Serbiassa ja Bosnia-Hertsegovinassa.
Radovan Karadžić (serb. Радован Караџић, s. 1945), serbialainen poliitikko ja Bosnian Serbitasavallan entinen presidentti.
Vuk Karadžić serb. Вук Стефановић Караџић (1787–1864), serbialainen kirjailija ja serbian kirjakielen uudistaja.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Karlsbadin asetukset

Karikatyyripiirros Karlsbadin asetusten laadinnasta. Seinällä olevassa kyltissä lukee: Tärkeä kysymys pohdittavaksi tämän päivän kokouksessa: “Kuinka kauan saamme ajatella?” Arkisto: Bildarchiv Preußischer Kulturbesitz.
Karlsbadin asetukset olivat vuonna 1819 Itävallan keisarikunnassa säädettyjä ja lähes koko Saksan liitossa käyttöön otettuja sensuuri- ja valvontatoimia.
Ranskan suuri vallankumous vuonna 1789 levitti liberalismin ja nationalismin kaltaisia vapausaatteita. Muiden valtioiden hallitsijat halusivat estää niiden leviämisen. Napoleonin kukistuttua useat hallitsijat solmivat Pyhän allianssin, jolla haluttiin rauhoittaa kansojen kuohuntaa. Kumousaatteiden ajateltiin liikkuvan erityisesti yliopistoissa, joten niiden valvontaa tiukennettiin.
Kumousaatteita vastustanut kirjailija August von Kotzebue oli riidoissa vapausaatteiden kannattajien kanssa. Opiskelijajärjestö Burschenschaftiin kuulunut opiskelija Karl Ludwig Sand murhasi von Kotzebuen Mannheimissa 1819. Tällöin Itävallan ulkoministeri Klemens von Metternich käynnisti toimet vapausaatteiden kukistamiseksi. Hän järjesti syyskuussa 1819 Karlsbadissa saksalaisten valtioiden välisen Karlsbadin konferenssin. Siinä sovittiin, että kukin valtio ottaa käyttöön sensuurin ja alistaa yliopistot valvontaansa vapausaatteiden, erityisesti Saksan yhdistymisaatteen kitkemiseksi.
Aiheesta muualla

Karlsbader Beschlüsse – Universitätsgesetz. Heinrich Heine Denkmal (saksaksi).
Karlsbader Beschlüsse – Preßgesetz. Heinrich Heine Denkmal (saksaksi).
Karlsbader Beschlüsse – Untersuchungsgesetz. Heinrich Heine Denkmal (saksaksi).
Karagai

Karagai (ven. Карагай) on kylä, maalaiskunta ja Karagain piirin hallinnollinen keskus Permin aluepiirissä Venäjällä. Se sijaitsee Obvan sivujoen Karagaikan varrella 106 kilometriä Permistä länteen. Asukkaita on 6 800 henkeä (vuonna 2002).
Paikkakunta mainitaan ensimmäisen kerran vuosina 1623–1624. Vuonna 1647 siitä tuli pogostan keskus. Vuonna 1700 Karagai annettiin Stroganovin teollisuussuvulle, ja sen talonpojat liitettiin Otšorin tehtaan yhteyteen. Vuonna 1924 kylästä tuli Karagain piirin keskus.
Karagaissa toimii maatalousyritys, elintarviketeollisuutta ja metsätalous. Kylässä on kaksi keskikoulua, lasten luomistyön keskus, kulttuuritalo, kirjasto, kotiseutumuseo ja piirisairaala. Paikallislehtenä ilmestyy Priobvinski krai (”Obvan seutu”). Nähtävyyksiin kuuluu vuonna 1832 rakennettu kivikirkko. Kylän lähellä on luonnonsuojelualue.
Keiko Matsui

| Keiko Matsui> 松居慶子 |
| --- | --- |

Henkilötiedot
Koko nimi:  Keiko Doi, 土居 慶子
Syntynyt: 26. heinäkuuta 1961 (ikä 63) Tokio, Japani
Ammatti:  Pianisti, säveltäjä
Muusikko
Aktiivisena:  1987−
Tyylilajit:  Fuusio, new age
Soittimet:  Kosketinsoitin, piano
Levy-yhtiöt:  Narada Productions
Aiheesta muualla
www.keikomatsui.com
  [ Muokkaa Wikidatassa ] [ ohje ]  
Keiko Matsui (jap. 松居慶子) (s. jap. 土居 慶子, Keiko Doi, 26. heinäkuuta 1961) on japanilainen säveltäjä-pianisti. Matsui aloitti soiton opiskelun 5-vuotiaana ja julkaisi ensimmäisen oman albuminsa A Drop of Water vuonna 1987. Matsui on pitkän uransa aikana ehtinyt julkaisemaan yli 20 jazz/fuusio/new age -tyylistä albumia.
Diskografia

A Drop of Water (1987)
Under Northern Lights (1988)
The Wind and The Wolf (1990)
Night Waltz (1991)
Cherry Blossom (1992)
Doll (1994)
Sapphire (1995)
Dreamwalk (1997)
Full Moon and The Shrine (1998)
Live from Santa Monica, CA (1999)
In A Mirror (2000)
The Piano (2001)
Deep Blue (2001)
Deep Blue solo Piano (2001)
The Ring (2002)
Live in Tokyo (2002)
Spring Selection (2003)
Wildflower (2003)
Summer Selection (2004)
Walls of Akendora (2004)
Compositions (2005)
The Best of Keiko Matsui (2005)
Moyo (2007)
The Road... (2011)
Soul Quest (2013)
Journey to the Heart (2016)
Karjalainen Nuorisoliitto

Karjalainen Nuorisoliitto on karjalaisen ja karjalaisuudesta kiinnostuneen nuorison valtakunnallinen harrastus- ja kulttuurijärjestö. Se on perustettu vuonna 1980, ja sillä on lähes 30 jäsenseuraa ympäri maata. Liitto järjestää kursseja, tapahtumia ja matkoja luovutettuun Karjalaan. Liiton toimisto on Helsingin Kannelmäessä.
Toiminta

Tuunaa mun perinne on alkujaan Karjalaisen Nuorisoliiton valokuvahaaste, johon he haastoivat osallistujia mukaan, kun suomalainen kansallispuku täytti 130 vuotta 5.8.2015.  Karjalainen nuorisoliitto haastoi osallistujia tuomaan ja tuunaamaan perinnettä nykyaikaan ja jakamaan aiheeseen liittyviä kuvia sosiaalisessa mediassa aihetunnisteella #tuunaamunperinne. Tuunaa mun perinne tarkoittaa myös esimerkiksi kansallispuvun osan tai osien käyttämistä osana muuta pukeutumista sekä kansallispukujen materiaaleihin, kaavoituksiin ja tekniikoihin jollakin tapaa perustuvia kokonaan uusia tuotteita. Kaikki kansallispukuja käyttävät eivät pidä kansallispukujen yhdistämistä muuhun pukeutumiseen sopivana kun taas toisten mielestä kysymys on perinteen pitämisestä elävänä.
Talous

Opetus- ja kulttuuriministeriön yleisavustus nuorisojärjestöille:
2018: 46 000 €
2017: 50 000 €
2016: 52 500 €
2015: 51 700 €
2014: 52 470 €
2013: 53 000 €
2012: 53 000 €
Juurikonlampi

| Juurikonlampi |
| --- | --- |
Valtiot:  Suomi
Maakunnat:  Etelä-Savo
Kunnat:  Mäntyharju
Koordinaatit:  61°15′39″N, 26°55′35″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Repoveden–Tihvetjärven valuma-alue (14.98)
Laskujoki:  suo-oja Ylä-Turkkiin 
Järvinumero:  14.984.1.053
Mittaustietoja
Pinnankorkeus:  123,9 m  
Pituus:  650 m  
Leveys:  180 m  
Rantaviiva:  1,543 km  
Pinta-ala:  5,583 ha  
Saaria:  ei saaria 
 fiJuurikonlampi 
Juurikonlampi tai Juurikanlampi on Etelä-Savossa Mäntyharjulla  Kinnin lähellä sijaitseva lampi.
Maantietoa

Lampi on 650 metriä pitkä, 180 metriä leveä, ja sen pinta-ala on 5,6 hehtaaria. Lammella ei ole kartan mukaan saaria.  Sen rantaviivan pituus on 1,5 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Repoveden–Tihvetjärven valuma-alueella (14.98), jonka Tervajärven valuma-alueeseen (14.984) se kuuluu. Lammen vedenpinnan korkeus on 123,9 metriä mpy.
Keith Allan (kielitieteilijä)

Keith Allan (s. 1943) on brittiläis-australialainen kielitieteilijä.
Allan väitteli filosofian tohtoriksi Edinburghin yliopistosta. Hän aloitti työskentelyn Monashin yliopiston kielitieteen professorina vuonna 1978. Allan on toiminut Australian Journal of Linguisticsin päätoimittajana ja kuulunut myös muiden lehtien toimituskuntiin. Hän on yksi Centenary Medalin saajista ja kuuluu Australian Academy of the Humanitiesiin.
Kirjoja

Linguistic Meaning (1986)
Euphemism and Dysphemism: Language Used as Shield and Weapon (Kate Burridgen kanssa, 1991)
Natural Language Semantics (2001)
Forbidden Words: Taboo and the Censoring of Language (Kate Burridgen kanssa, 2006)
Concise Encyclopaedia of Semantics (2009)
The Western Classical Tradition in Linguistics: Second Expanded Edition (2010)
The English Language and Linguistics Companion (Julie Bradshaw'n ja muiden kanssa, 2010)
The Cambridge Handbook of Pragmatics (Katarzyna Jaszczoltin kanssa, 2012)
Salience and Defaults in Utterance Processing (Katarzyna Jaszczoltin kanssa, 2012)
The Oxford Handbook of the History of Linguistics (2012)
Karlovy Varyn lääni

| Karlovy Varyn lääni Karlovarský kraj |
| --- | --- |

 Lippu:  Vaakuna
 Lääni (punainen) Tšekin kartalla
Valtio:  Tšekki
Osa (NUTS 2):  Severozápad
Piirikunnat:  3
Hallinto:  
 – hallinnollinen keskus:  Karlovy Vary
Pinta-ala:  3 315 km²
Väkiluku (2020)  (arvio):  294 664
 – väestötiheys:  88,9 as./km²
Lyhenteet:  
 – NUTS:  CZ041
 
Verkkosivu
Karlovy Varyn lääni (tšek. Karlovarský kraj) on yksi Tšekin kolmestatoista läänistä. Se on Tšekin läntisin lääni, ja sen pinta-ala on 3 315 neliökilometriä. Vuoden 2020 arvion mukaan Karlovy Varyn läänissä asui 294 664 asukasta.  Läänin pääkaupunki on Karlovy Vary.
Karlovy Varyn lääni tunnetaan kylpyläkaupungeistaan, joita ovat pääkaupunki Karlovy Varyn lisäksi Mariánské Lázně, Františkovy Lázně, Lázně Kynžvart ja Jáchymov. Matkailu on yksi alueen tärkeimmistä elinkeinoista.
Aiheesta muualla

Kuvia tai muita tiedostoja aiheesta Karlovy Varyn lääni Wikimedia Commonsissa
Tšekin läänit
Etelä-Böömin lääni
Etelä-Määrin lääni
Hradec Královén lääni
Karlovy Varyn lääni
Keski-Böömin lääni
Liberecin lääni
Määrin-Sleesian lääni
Olomoucin lääni
Pardubicen lääni
Plzeňin lääni
Pääkaupunkialue
Ústín lääni
Vysočinan lääni
Zlínin lääni
Alte Heiden metroasema

| Alte Heide |
| --- | --- |

 Münchenin metro 
Perustiedot
Lyhenne:  AH
Metrolinjat:  U6
Paikkakunta:  München
Avattu:  19. lokakuuta 1971
Rakenne
Laitureita:  1
Laituriraiteita:  2
Liukuportaita:  kyllä
Hissejä:  kyllä
Alte Heide on U6-linjan metroasema Münchenin metrossa. Se avattiin 19. lokakuuta 1971 osana metron ensimmäistä vaihetta.
Kalja

Lasillinen kotikaljaa.
Kalja on alkoholiton tai hyvin mieto mallasjuoma. Kalja on tavallisesti makeaa ja tummaa, ja sitä käytetään yleensä ruokajuomana. Mietoutensa takia sitä ei lasketa varsinaiseksi alkoholijuomaksi. Kotikalja on kotitekoista kaljaa. Arkikielessä myös olutta voidaan kutsua kaljaksi.
Historia

Kalja on arviolta jopa 10 000 vuotta vanha keksintö, ja sitä on nautittu ainakin Mesopotamiassa ja muinaisessa Egyptissä. Myös Suomessa kaljaa on nautittu pitkään ja se on hyvin perinteinen juoma. Aiemmin kalja korvasi usein veden janojuomana siksi, että vesi oli usein likaista ja sisälsi taudinaiheuttajia. Kaljassa ollut alkoholi tappoi taudinaiheuttajia.
Kalja Suomessa

Suomalainen kalja valmistetaan yleensä ruis- tai ohramaltaista taikka molemmista. Kaljaa voidaan tehdä itse tai ostaa kaupasta valmiina. Kotikaljan tekemiseen tarvitaan käymisastia, vettä, maltaita (tai kotikaljauutetta), sokeria ja hiivaa. Suomen tunnetuimpia kaljamaltaiden valmistajia on Laihian Mallas. Suomen kaupoissa myytävien valmiiden kotikaljojen alkoholipitoisuudet vaihtelevat yleensä välillä 0,8–2,2 tilavuusprosenttia, ja korkeintaan 1,2-prosenttisia juomia saa lain mukaan myydä myös alaikäisille. Suomalaisia tehdasvalmisteisia kaljoja ovat muun muassa Finn Spring Ukko-Pekka Kotikalja, Olvi Kotikalja ja Sinebrychoff Perinnekalja.
Kalja Suomen ulkopuolella

Monissa maissa esiintyy kaljan tyyppisiä mallasjuomia. Näitä ovat esimerkiksi kali (Viro), kvassi (Venäjä), oud bruin (Alankomaat), svagdricka (Ruotsi) sekä hvidtøl, nisseøl ja skibsøl (Tanska). Nämä poikkeavat jonkin verran toisistaan sekä valmistustavaltaan että maultaan. Venäläinen kvassi valmistetaan usein leipäviljasta ja se saatetaan maustaa esimerkiksi hedelmillä tai mintulla.
Aleksei Budõlin

| Mitalit | Mitalit | Mitalit |  |
| --- | --- | --- | --- |
|  Aleksei Budõlin vuonna 1999. |  Aleksei Budõlin vuonna 1999. |  Aleksei Budõlin vuonna 1999. |  |
Maa:   Viro
Miesten judo
|  Olympialaiset  |  Olympialaiset  |  Olympialaiset  |  |
|  Pronssia | Sydney 2000 | 81 kg |  |
| MM-kilpailut  | MM-kilpailut  | MM-kilpailut  |  |
|  Hopeaa | München 2001 | 81 kg |  |
|  Pronssia | Osaka 2003 | 81 kg |  |
| EM-kilpailut  | EM-kilpailut  | EM-kilpailut  |  |
|  Kultaa | Pariisi 2001 | 81 kg |  |
|  Hopeaa | Bratislava 1999 | 73 kg |  |
|  Hopeaa | Maribor 2002 | 81 kg |  |
|  Pronssia | Wrocław 2000 | 81 kg |  |
|  Pronssia | Düsseldorf 2003 | 81 kg |  |
Aleksei Budõlin (s. 5. huhtikuuta 1976 Tallinna) on virolainen judon olympia- ja MM-mitalisti sekä Euroopan-mestari.
Budõlin saavutti Sydneyn olympialaisissa 2000 pronssia 81 kg:n painoluokassa. Hän voitti pronssiottelussa ranskalaisen Djamel Bourasin.
Budõlin sai 81 kg:n sarjassa MM-hopeaa Münchenissä 2001 hävittyään loppuottelussa eteläkorealaiselle Cho In-Chulille. Hän saavutti 81-kiloisissa MM-pronssia Osakassa 2003 sekä sijoittui seitsemänneksi Kairossa 2005.
Budõlin voitti Euroopan-mestaruuden 81 kg:n painoluokassa Pariisissa 2001 voitettuaan loppuottelussa Venäjää edustaneen Laša Pipian. Hän sai EM-hopeaa 73-kiloisissa Bratislavassa 1999 ja 81-kiloisissa Mariborissa 2002 sekä EM-pronssia 81 kg:n sarjassa Wrocławissa 2000 ja Düsseldorfissa 2003. Lisäksi hän sijoittui viidenneksi 78-kiloisissa Oostendessa 1997 sekä seitsemänneksi 81-kiloisissa Bukarestissa 2004, Tampereella 2006 ja Lissabonissa 2008.
Budõlin voitti junioreiden Euroopan-mestaruuden 78 kg:n sarjassa 1995 ja 1996. Hän saavutti maailmancupissa ja Continental Open -kilpailuissa yhdeksän turnausvoittoa, neljä kakkossijaa ja seitsemän kolmossijaa. Hän voitti aikuisten sarjassa kahdeksan Viron-mestaruutta.
Hänen veljensä on Dmitri Budõlin.
Karine Ruby

| Mitalit> Maa:   Ranska.Naisten lumilautailu. Olympialaiset  | Mitalit> Maa:   Ranska.Naisten lumilautailu. Olympialaiset  | Mitalit> Maa:   Ranska.Naisten lumilautailu. Olympialaiset  | Maa:   Ranska> Naisten lumilautailu. |
| --- | --- | --- | --- |
|  Kultaa | Nagano 1998 | suurpujottelu |  |
|  Hopeaa | Salt Lake City 2002 | parisuurpujottelu |  |
| MM-kilpailut  | MM-kilpailut  | MM-kilpailut  |  |
|  Kultaa | Lienz 1996 | suurpujottelu |  |
|  Kultaa | Innichen 1997 | lumilautakrossi |  |
|  Kultaa | Madonna di Campiglio 2001 | paripujottelu |  |
|  Kultaa | Madonna di Campiglio 2001 | suurpujottelu |  |
|  Kultaa | Madonna di Campiglio 2001 | lumilautakrossi |  |
|  Kultaa | Kreischberg 2003 | lumilautakrossi |  |
|  Hopeaa | Innichen 1997 | paripujottelu |  |
|  Hopeaa | Innichen 1997 | suurpujottelu |  |
|  Hopeaa | Kreischberg 2003 | paripujottelu |  |
|  Hopeaa | Whistler 2005 | lumilautakrossi |  |
Karine Martine Ruby (4. tammikuuta 1978 Bonneville, Ranska – 29. toukokuuta 2009 Massif du Mont-Blanc, Ranska) oli ranskalainen lumilautailija ja olympiavoittaja. Ruby voitti suurpujottelun Naganossa 1998 ja hän on naisten lumilautailun kaikkien aikojen ensimmäinen olympiavoittaja. Salt Lake Cityssä 2002 hän oli parisuurpujottelussa hopealla ja Torinossa 2006 lumilautakrossissa kuudestoista. Hänellä on myös kuusi maailmanmestaruutta.
Lumilautailun maailmancupissa hän voitti kokonaiskilpailun kausilla 1995–1996, 1996–1997, 1997–1998, 2000–2001, 2001–2002 ja 2002–2003. Kaikkiaan hän voitti 67 osakilpailua ja oli yhteensä 122 kertaa palkintokorokkeella.
Ruby kuoli kiipeilyonnettomuudessa Mont Blancilla 31-vuotiaana.
Aiheesta muualla

Karine Ruby Kansainvälinen olympiakomitea. (englanniksi)
Aleksei Drozdov

| Mitalit | Mitalit | Mitalit |  |
| --- | --- | --- | --- |
|  Aleksei Drozdov (Kladno, 2010) |  Aleksei Drozdov (Kladno, 2010) |  Aleksei Drozdov (Kladno, 2010) |  |
Maa:   Venäjä
Miesten yleisurheilu
| Sisäratojen MM-kilpailut  | Sisäratojen MM-kilpailut  | Sisäratojen MM-kilpailut  |  |
|  Pronssia | Doha 2010 | seitsenottelu |  |
| EM-kilpailut  | EM-kilpailut  | EM-kilpailut  |  |
|  Pronssia | Göteborg 2006 | kymmenottelu |  |
Aleksei Vasiljevitš Drozdov (ven. Алексей Васильевич Дроздов s. 3. joulukuuta 1983 Brjansk) on venäläinen kymmenottelija.
Drozdov sijoittui Madridin sisäratojen EM-kilpailuissa 2005 seitsenottelussa kuudenneksi. Hän voitti samana vuonna kymmenottelun alle 23-vuotiaiden Euroopan-mestaruuden ja sijoittui Helsingin MM-kilpailuissa kymmenenneksi. Moskovan MM-hallikilpailuissa 2006 hän oli seitsenottelussa viides ja sai myöhemmin samana vuonna pronssia Göteborgin EM-kilpailujen kymmenottelussa tuloksella 8350 pistettä.
Drozdov keskeytti 2007 seitsenottelun Birminghamin sisäratojen EM-kilpailuissa, mutta sijoittui Osakan MM-kilpailuissa kymmenottelussa neljänneksi tuloksella 8475. Pekingin olympialaisissa 2008 hän oli kahdestoista. Torinon EM-hallikilpailuissa 2009 hän sijoittui seitsenottelussa neljänneksi. Dohan sisäratojen MM-kilpailuissa 2010 hän sai pronssia pistein 6141. Barcelonan EM-kilpailuissa 2010 hän oli kymmenottelussa seitsemäs ja Daegun MM-kilpailuissa 2011 neljäs.
Drozdov on voittanut Venäjän mestaruuden kymmenottelussa 2005 ja 2008 sekä sisäradoilla seitsenottelussa 2005 ja 2010.
Alexandre Gonçalves do Amaral

Alexandre Gonçalves do Amaral (12. kesäkuuta 1906 Carmo da Mata – 5. helmikuuta 2002) oli brasilialainen roomalaiskatolinen arkkipiispa. Hänet vihittiin papiksi Belo Horizonten arkkihiippakuntaan 22. syyskuuta 1929 ja nimitettiin Uberaban piispaksi 5. elokuuta 1939. Piispaksi konsekroinnin suoritti 29. lokakuuta Antônio dos Santos Cabral, jota avustivat Manoel Nunes Coelho ja Inocêncio Engelke.
14. huhtikuuta 1962 Gonçalves do Amaral sai nimityksen Uberaban arkkipiispaksi, jona hän toimi, kunnes erosi tehtävistään 14. heinäkuuta 1978. Hän osallistui Vatikaanin toiseen kirkolliskokoukseen.
Alexandre Gemignani

| Mitalit> Maa:   Brasilia.Miesten koripallo. Olympialaiset  | Mitalit> Maa:   Brasilia.Miesten koripallo. Olympialaiset  | Mitalit> Maa:   Brasilia.Miesten koripallo. Olympialaiset  | Maa:   Brasilia> Miesten koripallo. |
| --- | --- | --- | --- |
|  Pronssia | Lontoo 1948 |  |  |
| Etelä-Amerikan-mestaruuskilpailut  | Etelä-Amerikan-mestaruuskilpailut  | Etelä-Amerikan-mestaruuskilpailut  |  |
|  Hopeaa | Paraguay 1949 |  |  |
Alexandre Gemignani (26. kesäkuuta 1925 Rio de Janeiro – 1998) oli brasilialainen koripalloilija ja olympiamitalisti.
Gemignani kuului Brasilian olympiapronssia Lontoossa 1948 voittaneeseen joukkueeseen. Hän saavutti Brasilian joukkueessa myös hopeaa vuoden 1949 Etelä-Amerikan-mestaruuskilpailuista.
Andrej Miklavc

Andrej Miklavc (s. 5. kesäkuuta 1970) on entinen slovenialainen alppihiihtäjä.
Miklavc sijoittui pujottelussa kymmenenneksi Lillehammerin olympialaisissa 1994 ja viidenneksi Sierra Nevadan MM-kilpailuissa 1996. Hän voitti maailmancupin pujottelukilpailun Park Cityssä 26. marraskuuta 1995. Se jäi hänen ainoaksi maailmancupin palkintosijakseen. Pujottelun maailmancupin kokonaiskilpailussa hän oli kuudes kaudella 1995–1996.
Miklavc voitti kolme Euroopan cupin pujottelukilpailua. Maaliskuussa 1996 hän voitti Slovenian pujottelumestaruuden.
Kazaam – kaikki mitä toivot

| Kazaam – kaikki mitä toivot> Kazaam |
| --- | --- |

Ohjaaja:  Paul Michael Glaser
Käsikirjoittaja:   Paul Michael Glaser  Christian Ford 
Tuottaja:  Paul Michael Glaser
Säveltäjä:  Christopher Tyng
Kuvaaja:  Charles Minsky
Pääosat:   Shaquille O'Neal  Francis Capra  Ally Walker 
Valmistustiedot
Valmistusmaa:  Yhdysvallat
Tuotantoyhtiö:  Buena Vista Pictures
Levittäjä:  Walt Disney Studios Motion Pictures Netflix Disney+
Ensi-ilta:  1996
Kesto:  93 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Kazaam – kaikki mitä toivot on Paul Michael Glaserin ohjaama, tuottama ja käsikirjoittama komedia vuodelta 1996. Elokuvan nimiosassa on paremmin koripalloilijana tunnettu Shaquille O'Neal. Se ei ole saanut hyvää vastaanottoa katsojilta ja elokuva onkin äänestetty sijalle 90 Internet Movie Databasen 100 huonoimman elokuvan listalla.
Näyttelijät

| 0 | 1 | 2 |
| --- | --- | --- |
|   Shaquille O'Neal   | … |   Kazaam   |
|   Francis Capra   | … |   Maxwell 'Max' Connor   |
|   Ally Walker   | … |   Alice Connor   |
|   James Acheson   | … |   Nick   |
|   Da Brat   | … |   cameorooli   |
Kaulusleguaani

| Kaulusleguaani |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Matelijat Reptilia
Lahko::  Suomumatelijat Squamata
Alalahko::  Liskot Sauria
Heimo::  Crotaphytidae
Suku::  Crotaphytus
Laji::  collaris
Kaksiosainen nimi
 Crotaphytus collaris  (Say, 1823) 
Katso myös
   Kaulusleguaani Wikispeciesissä   Kaulusleguaani Commonsissa 
Infobox OKNimi-testi OKIUCN-testi OK: 
Kaulusleguaani (Crotaphytus collaris) on saanut nimensä kaulan kahdesta tummasta raidasta. Liskon pohjaväri on kellanruskea, pää ja jalat ovat usein keltaiset, selässä ja jaloissa on vaaleita pilkkuja. Alalajista riippuen liskossa on usein vielä kirkkaan keltaisia tai sinisiä merkkejä. Naaraat ovat haaleamman värisiä. Kaulusleguaani kasvaa noin 25 sentin mittaiseksi.
Kaulusleguaanit ovat kotoisin Yhdysvalloista ja Meksikosta. Niitä tavataan Sonoran autiomaassa, Arizonassa ja Kaliforniassa. Ne elävät kivikkoisilla alueilla pensaikoissa tai ruohikkomaastossa.
Kaulusleguaaneja pidetään jonkin verran lemmikkieläiminä.
Aiheesta muualla

Marika Rökmanin artikkeli kaulusleguaaneista (Arkistoitu – Internet Archive)